Diari Oficial de la Generalitat Valenciana


Sumari del DOGV 5781, del 10-06-2008 (2008/7126)

DECRET 81/2008, de 6 de juny, del Consell, pel qual es crea la Comissió Mixta de Cooperació entre la Generalitat i la Federació Valenciana de Municipis i Províncies.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/06/06/81**

### Versions

 11/06/2015 - Actualitat  Text inicial: 11/06/2008 - 10/06/2015 

### Dades del document

Número de DOGV
:   5781

Data del DOGV
:   10-06-2008

Secció del DOGV
:   I. DISPOSICIONS GENERALS

Número del document
:   2008/7126


Data del document
:   06-06-2008

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Federació Valenciana de Municipis i Províncies
    * associació d'entitats locals
    * legislació
    * municipi
    * entitat local
    * cooperació administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 24.12.2009**

**Decret 81/2008, de 6 de juny, del Consell, pel qual es crea la Comissió Mixta de Cooperació entre la Generalitat i la Federació Valenciana de Municipis i Províncies.**

**[(DOCV núm. 5781 de 10.06.2008)](http://www.docv.gva.es/datos/2008/06/10/pdf/2008_7126.pdf)** **Ref. 006980/2008**

La Federació Valenciana de Municipis i Províncies és l'associació d'entitats locals de més implantació a la Comunitat Valenciana, i l'entitat, per tant, representativa d'estes, entre els fins de la qual es troba el foment i la defensa de l'autonomia de les entitats locals valencianes.

Les Bases per al Pacte Local Valencià, aprovades en la 10a Assemblea de la Federació Valenciana de Municipis i Províncies, celebrada a Castelló a l'octubre de 2004, van incidir en la necessitat de reforçar la interlocució administrativa entre la Generalitat i les entitats locals valencianes representades per la Federació Valenciana de Municipis i Províncies, i van insistir en la importància d'esta última associació com a interlocutor vàlid i representatiu.

La reforma de l'Estatut d'Autonomia de la Comunitat Valenciana va incorporar de forma clara i evident l'aposta pel treball conjunt entre la Generalitat i els ens locals, a fi d'aprofundir en l'autonomia local. Així, l'article 63.3 de l'Estatut d'Autonomia de la Comunitat Valenciana establix que la Generalitat i les entitats locals poden crear órgans de cooperació general o sectorial.

L'article 64.4 del mateix Estatut incorpora la creació d'una comissió mixta entre la Generalitat i la Federació Valenciana de Municipis i Províncies, com a órgan deliberant i consultiu per a determinar les bases i mètodes que afavorisquen les bases de participació entre les dites institucions.

Entre les funcions que l'Estatut d'Autonomia de la Comunitat Valenciana assigna a la comissió esmentada es troba l'informe preceptiu en la tramitació de les iniciatives legislatives, i en la tramitació de normes reglamentàries i plans, amb impacte en les entitats locals.

Per mitjà d'este decret, el Consell vol abordar el procés de la descentralització i la posada en marxa del Pacte Local, tenint en compte la veu de les entitats locals, a través d'una comissió que està cridada a ser la referència en el procés d'anàlisi de la descentralització local, de les reformes normatives o de la reflexió sobre el finançament local, amb un debat plural i seré sobre les perspectives de les dos institucions.

Per aixó, fent ús de les facultats atribuïdes pels articles 25 i 31 de la Llei del Consell, a proposta del conseller de Presidència i amb la deliberació prèvia del Consell, en la reunió del dia 6 de juny de 2008,

DECRETE

**Article 1. Objecte**

El present decret té com a objecte la creació i regulació de la composició, organització i funcions de la Comissió Mixta de Cooperació entre la Generalitat i la Federació Valenciana de Municipis i Províncies.

**Article 2. Creació, adscripció i naturalesa de la comissió**

1. Es crea la Comissió Mixta de Cooperació entre la Generalitat i la Federació Valenciana de Municipis i Províncies, amb les funcions, competències, composició i funcionament establits en el present decret.

2. La comissió mixta és un órgan deliberant i consultiu, de naturalesa paritària, per a fer efectiva de forma institucional i estable la relació de cooperació entre la Generalitat i la representació de les entitats locals de la Comunitat Valenciana, adscrit a la conselleria amb competències en matèria d'administració local.

3. Li correspon l'estudi, la deliberació i presa d'acords respecte de les funcions que se li assignen en este decret i les que se li puguen assignar.

**Article 3. Competència i funcions de la comissió**

Correspon a la comissió mixta:

a) Debatre sobre les sol·licituds i demandes de les entitats locals de la Comunitat Valenciana, en relació amb l'actuació, projectes i normes dels distints departaments del Consell.

b) Aprofundir en l'autonomia local i en les polítiques de cooperació entre la Generalitat i les entitats locals.

c) Informar preceptivament sobre les iniciatives legislatives en matèria de règim local.

d) Informar preceptivament sobre les normes reglamentàries amb incidència en el món local, així com els plans de la Generalitat que afecten el personal, mitjans materials o inversions en les corporacions de la Comunitat Valenciana.

**Article 4. Composició de la comissió**

1. La comissió mixta estarà composta pels membres següents:

a) Per part del Consell:

1r. El/la conseller/a competent en matèria d'administració local, que exercirà la presidència de la Comissió.

2n. El/la conseller/a competent en matèria d'economia i hisenda.

3r. El/la conseller/a competent en matèria d'administracions públiques.

4t. El/la conseller/a competent en matèria de desenvolupament estatutari.

5é. El/la titular de l'órgan directiu al qual estiga adscrita la direcció general competent en matèria d'administració local.

Els/les consellers/es membres de la Comissió podran delegar en els/les secretaris/es autonómics/ques competents per raó de la matèria. ****[1]****

b) Per part de la Federació Valenciana de Municipis i Províncies.

- El/la president/a de la Federació Valenciana de Municipis i Províncies, que exercirà la vicepresidència de la comissió.

- El/la secretari/ària general de la Federació Valenciana de Municipis i Províncies.

- Tres alcaldes/esses designats/ades pels órgans competents de la dita federació.

c) Les funcions de la secretaria de la comissió mixta seran exercides, de forma alterna i per períodes anuals, per part del/de la director/a general amb competències en matèria d'administració local, i per part del/de la secretari/ària general de la Federació Valenciana de Municipis i Províncies.

2. La comissió podrà acordar, quan els assumptes a debat ho facen necessari o convenient, l'assistència de funcionaris, personal de la federació, o especialistes en la matèria de què es tracte, a l'efecte que la informen i assessoren.

3. La comissió mixta podrà acordar la creació de comissions tècniques de treball, en les quals participen tant representants de la Generalitat com de la Federació Valenciana de Municipis i Províncies.

4. La comissió es reunirà a sol·licitud de qualsevol de les dos institucions, i almenys dos vegades a l'any.

**Article 5. Règim jurídic aplicable**

1. La comissió podrà adoptar normes reguladores del seu règim de funcionament, en desplegament del que disposa este decret.

2. En absència de les dites normes, s'aplicarà la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

DISPOSICIONS FINALS

**Primera**

Queda facultat el conseller de Presidència per a dictar les disposicions necessàries per al compliment d'este decret.

**Segona**

El present decret entrarà en vigor l'endemà de la publicació en el Diari Oficial de la Comunitat Valenciana.

València, 6 de juny de 2008

El president de la Generalitat,

FRANCISCO CAMPS ORTIZ

El conseller de Presidència,

VICENTE RAMBLA MOMPLET 

---

****[1]****Redacció que hi dóna el **[Decret 236/2009, de 18 de desembre](http://www.docv.gva.es/index.php?id=26&sig=014431/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D014431/2009)**, del Consell, pel qual és modifica el Decret 81/2008, de 6 de juny, de creació de la Comissió Mixta de Cooperació Generalitat-Federació Valenciana de Municipis i Províncies (DOCV núm. 6171 de 23.12.2009) Ref. Base de dades 014431/2009.


Còpia Permalink ELI